Niekedy áno, inokedy nie, jedno je však isté, nevyhnete sa kúpe redukcie. Pomocou nej môžete upevniť napr. objektívy od Nikonu na foťáky od Canonu a taktiež objektívy od Sony na foťáky od Canonu. Pri niektorých objektívoch však redukciu využiť nemôžete. Preto si dopredu overte, či takúto možnosť máte a koľko vás bude stáť. Ceny redukcií sa pohybujú od 30 po stovky eur. Ak teda chcete ušetriť kúpou objektívu s iným závitom, počítajte aj s cenou redukcie. Nakoniec možno zistíte, že to nie je výhodné. Odporúčame vám taktiež navštíviť diskusné fóra s recenziami na danú značku redukcie, kde si overíte jej kompatibilitu s funkciami objektívu. Objektív je elektronické zariadenie s autoostrením a musí byť plne kompatibilný s fotoaparátom, na ktorý je nasadený. Preto je potrebné vedieť, aká spoľahlivá je konkrétna redukcia.\r